**PÁLYÁZATI FELHÍVÁS**

A Magyarországi Református Egyház fenntartásában működő **Wáli István Református Cigány Szakkollégium (WISZ,** 4024 Debrecen, Blaháné u. 15.), különös tekintettel az induló EFOP-1.3.7-17-2017-00221 azonosító jelű, és „A Wáli István Református Cigány Szakkollégium tevékenységének bővítése és minőségi fejlesztése” című projektjére, a következő állásokra hirdet pályázatot:

1. **Intézményi lelkész (heti 40 óra)**

**Feltételek:**

* Református lelkészi oklevél;
* Legalább 3 éves szakmai tapasztalat;

**Előnyt jelent:**

* Cigánymisszióban szerzett tapasztalat;
* Mentálhigiénés, lelkigondozó szakirányú továbbképzés, vagy szociális munkás végzettség;
* „B” kategóriás gépjárművezetői engedély;
* Uniós projektek megvalósításában szerzett tapasztalat;
* Angol és/vagy német nyelvtudás.

**Feladatai:**

* Bibliaórák tartása;
* A szakkollégiumi hallgatók lelkigondozása, életvezetési támogatása;
* A rendszeres mentálhigiénés, lelkiségi, és kulturális programok szervezése a közösség erősítése érdekében;
* A WISZ református lelkületének hangsúlyossá tétele, kapcsolatápolás segítése a hallgatók, az egyház, illetve annak gyülekezetei között;
* A WISZ szakmai fejlesztésében, és annak megvalósításában való közreműködés;
* Az intézmény működtetésében, fejlesztésében való közreműködés;
* Részvétel a Szakkollégium szakmai munkájában, annak dokumentálásában, rendezvényei lebonyolításában.

**Munkavégzés formája: Szolgálati jogviszony, heti 40 órás munkavégzés**

**Munkavégzés kezdete: 2017. december 01.**

**Érdeklődni az alábbi elérhetőségen lehet:** Tel: +36307486245

[A pályázat fenti szövege innen dokumentumként letölthető.](http://www.reformatus.hu/admin/tartalom/szerkeszt/hir/3304/mellekletek/palyazat_intvez_nevszulok.doc)

A pályázatokat (motivációs levél, benne a WISZ-re vonatkozó missziói látás vázlatával, illetve részletes szakmai életrajz – Europass, benne a cigánymisszióban szerzett tapasztalatokkal) 2017. november 10-ig lehet benyújtani a következő e-mail címre: **mozes.aron@reformatus.hu**

A személyes meghallgatás várható időpontja 2017. november 20, melyről e-mailben küldünk értesítést.

1. **Irodavezető (heti 40 óra)**

**Feltételek:**

* Felsőfokú végzettség;
* Uniós projektekben (TÁMOP, EFOP) szerzett tapasztalat;
* Irodavezetői, vagy azzal egyenértékű tapasztalat.

**Előnyt jelent:**

* Cigánymisszióban, vagy hátrányos helyzetűek megsegítésében szerzett tapasztalat;
* Egyházi, vagy civil szervezetnél szerzett munkatapasztalat;
* Ifjúságsegítő, vagy szociális munkás végzettség;
* Középfokú angol és/vagy német nyelvtudás;
* Gyülekezeti lelkészének ajánlása.

**Feladatai:**

* Az intézményi iroda vezetése (iktatás, postázás előkészítése, kapcsolattartás);
* Megszervezi és előkészíti a felvételi eljárást, közreműködik a lebonyolításában;
* Megszervezi, nyilvántartja a tanulmányi munkát, készíti a hallgatói adminisztrációt;
* Könyvtári nyilvántartás folyamatos kezelése;
* Teljes körű leltárt készít, dokumentálja az eszközök átadását-átvételét a hallgatókkal;
* Intézményi rendezvények technikai megszervezése;
* Frissíti az alumni rendszer adatbázisát, részt vesz a kapcsolattartásban;
* Irodaszerigénylés összeállítása, irodaszerek biztosítása az intézményben;
* Ajánlatok beszerzése, értékelésük előkészítése, szerződések előkészítése;
* Jegyzőkönyv vezetés a szakkollégiumi tanács ülésein és a munkatársi értekezleteken;
* Projektasszisztensi feladatok ellátása;
* Az intézmény működtetésében, fejlesztésében való közreműködés;
* Részvétel a szakmai munkában, annak dokumentálásában, rendezvényeinek lebonyolításában.

**Munkavégzés formája: Alkalmazotti jogviszony teljes munkaidőben**

**Munkavégzés kezdete: 2017. november 15.**

**Érdeklődni az alábbi elérhetőségen lehet:** Tel: +36307486245

[A pályázat fenti szövege innen dokumentumként letölthető.](http://www.reformatus.hu/admin/tartalom/szerkeszt/hir/3304/mellekletek/palyazat_intvez_nevszulok.doc)

A pályázatokat (motivációs levél, részletes szakmai életrajz - Europass) 2017. november 09-ig lehet benyújtani a következő e-mail címre: **mozes.aron@reformatus.hu**

A személyes meghallgatás várható időpontja 2017. november 13, melyről november 10-én e-mailben és telefonon adunk értesítést.

Debrecen, 2017. október 24.